Входящите съобщения, които са филтрирани на сървъра в зависимост Вашите настройки, се доставят в папка "Спам" ("Junk Mail"). Съобщенията се филтрират в следните случаи:
- когато са маркирани като спам от SpamAssassin със спам ниво по-високо от зададеното за пощенската кутия (когато SpamAssassin e включен);- когато за тях има съвпадение с приложен от Вас хедър филтър;- когато идват от адрес, който Вие сте забранили.
"Спам" папката е достъпна по IMAP чрез мейл програма или чрез уебмейл интерфейса.
Спам папката може да бъде настроена да пази съобщенията за различен интервал от време. Тази настройка се намира в секция "Пощенски Кутии" в контролния панел. Там трябва да натиснете на бутона "Филтри" до Вашата пощенска кутия. Можете да изключите "Спам" папката от същия интерфейс.
Ако изключите "Спам" папката, филтрираните съобщения ще бъдат автоматично изтрити и изпращачът няма да получи индикация за това. Препоръчваме да държите "Спам" папката активирана за да избегнете загубата на легитимни съобщения.